πριν από 7 χρόνια περίπου, ο πατέρας μου στην προσπάθειά του να καθαρίσει την καπνοδόχο θέρμανσης από την ταράτσα του διώροφου σπιτιού μας, χωρίς να το καταλάβει, έσπασε την καπνοδόχο (που είναι μάλλον από τσιμέντο -αμίαντο, γιατί η εξωτερική επιφάνεια είναι λεία γκρι και η εγκατάσταση έγινε το 1987 στον υπόγειο όροφο της οικίας μας). η καπνοδόχος αυτή περνάει μέσα από το φύλλο της ντουλάπας του υπνοδωματίου μας και το σπάσιμό της έγινε αντιληπτό, όταν ανάψαμε το καλοριφέρ και εισέρρευσε καυσαέριο στο υπνοδωμάτιό μας. η τρύπα που δημιουργήθηκε από το σπάσιμο της καπνοδόχου, ήταν στο ύψος του πατώματος της ντουλάπας μου, στο καμπυλωτό κομμάτι που ενωνόταν με τον επόμενο ευθύ τσιμεντοσωλήνα . καλέσαμε υδραυλικό και αντικατέστησε το σπασμένο κομμάτι από τον καυστήρα μέχρι την ένωση του αμέσως επόμενου τσιμεντοσωλήνα με ελικοειδή σωλήνα, σαν αυτούς που τοποθετούμε στους απορροφητήρες. στην αλλαγή - αντικατάσταση αυτή, συμμετείχε κι ο άντρας μου, ο οποίος μάζεψε και πέταξε τα κομμάτια, έριξε τσιμέντο στο πάτωμα, κόλλα στην ένωση, κλπ. αποτέλεσμα, μέχρι σήμερα δεν έχει γίνει κάποια αντικατάσταση της τσιμεντο- καπνοδόχου και παραμένει ορατά μέσα στο φύλλο της ντουλάπας μου ένα κομμάτι της που ανεβαίνει και στον επάνω όροφο της οικίας της αδελφής μου, αλλά εκεί περνάει μέσα από το μπάνιο της και είναι κτισμένο και επενδυμένο με πλακάκι.
εν κατακλείδι, είναι επικίνδυνο για την υγεία μας και πρέπει να αντικατασταθεί άμεσα, ή να κτισθεί το ορατό κομμάτι αυτό; σας παρακαλώ απαντήστε μου όσο το δυνατόν πιο άμεσα, γιατί ξαφνικά πριν δύο μήνες παρουσιάστηκε πλευριτική συλλογή στον σύζυγό μου και ο πνευμονολόγος μας είπε ότι μια από τις πιθανές αιτίες ενδέχεται να είναι κι η έκθεση σε αμίαντο, και γι’ αυτό υποψιαστήκαμε το συμβάν που σας περιέγραψα παραπάνω.
προβλημα καμιναδας αμιαντου θερμανσης πετρελαιου
δεν έχω υπόψην μου τα απαιτούμενα δεδομένα ώστε να κρίνω ή να πληροφορήσω σχετικά με την επικινδυνότητα του αμιάντου πυ υπάρχει στις σωλήνες αμιάντου που χρησημοποιούνται στις καμινάδες των καλοριφέρ τζακιών κλπ. εγώ (όπως και πολλοί άλλοι συνάδελφοι) έχω κόψει, τοποθετήσει, αντικαταστήσει κλπ δεκάδες φορές τέτοιυς σωλήνες παλαιού και νέου τύπου. δεν γνωρίζω σχετικά με την μεταβολή της επικινδυνότητας του υλικού σε σχέση με την θερμοκρασία του τον χρόνο ζωής του την επικάλυψη του με βαφές κλπ. το μόνο σχετικό που μπορώ να πώ είναι ότι θεωρώ λάθος - κακοτεχνία όπως έχω ξανά πεί το πέρασμα καμινάδων μέσα από δωμάτια σπιτιών. τα καυαέρια αποδεδειγμένα βλάπτουν. τρουλλινός γιώργος. 